3. ΑΝΑΓΚΑΣΤΙΚΟΣ ΝΟΜΟΣ της 19/20 Νοεμ. 1935 (ΦΕΚ Α΄ 570) Περί τροποποιήσεως και συμπληρώσεως του από 18/27 Οκτ. 1925 Ν.Δ/τος «περί ιδρυμάτων υγιεινής εν γένει», ως και του Νόμ. 4337 της 9/17 Αυγ. 1929 «περί εποπτείας των ειδικοτήτων εν τω ιατρικώ επαγγέλματι». Άρθρ.1.-Επί πόλεων και συνοικισμών εν γένει κάτω των δέκα χιλιάδων κατοίκων, δύναται να χορηγηθή άδεια ιδρύσεως και λειτουργίας ιδιωτικής κλινικής, υπό την επωνυμίαν «νοσηλευτικόν ιατρείον», κατά τας διατάξεις του ως άνω Ν.Δ/τος της 18/10/1925, εις ιατρόν μη κεκτημένον ενδεικτικόν ειδικότητος της Ιατρικής Σχολής του Εθνικού Πανεπιστημίου ή πιστοποιητικόν Ιατρικού Συλλόγου ότι εξήσκει ωρισμένην ειδικότητα προ τη 20/8/1929 Άρθρ.2.-Το νοσηλευτικόν ιατρείον δεν δύναται να περιλαμβάνη περισσοτέρας των δέκα κλινών. Άρθρ.3.-Μετά γνωμοδότησιν του Ανωτάτου Υγειονομικού Συμβουλίου και προτάσει του υπουργού Κρατικής Υγιεινής, Β.Δ/γμα θέλει καθορίσει τον τύπον, ως και τας παρεπομένας υγειονομικάς και νοσηλευτικάς υποχρεώσεις του νοσηλευτικού ιατρείου και των παντός είδους και πάσης φύσεως ιδιωτικών κλινικών εργαστηρίων και πολυϊατρείων, ως και εις παρασχεθησομένας εγγυήσεις, επιστημονικάς και ηθικάς, παρά των μελλόντων να διευθύνωσι τοιαύτα ιδρύματα. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 